**Gaelscoil Mhachan**

**Cód Frithbhulaíochta**

1. I gcomhréir le riachtanais an Acht Oideachais (Leas) 2000 agus na dtreoirlínte faoi chód

iompair a d'eisigh an Bord Náisiúnta um Leas Oideachais tá an beartas frithbhulaíochta seo a leanas glactha ag Bord Bainistíochta **Gaelscoil Mhachan** mar chuid de chód iompair iomlán na scoile. Géilleann an beartas go huile agus go hiomlán do riachtanais *Ghnásanna Frithbhulaíochta Bunscoile agus Iar-bhunscoile* a foilsíodh i Meán Fómhair 2013.

I gcomhthéacs an cód dea-iompar, is mian linn go mbeadh daltaí Gaelscoil Mhachan ag fáil a gcuid oideachais in atmasféar deimhneach sábhalta.

Cuireadh an polasaí seo le chéile I gcomhairle le muinteoiri, foireann scoile, daltai agus tuismitheoiri.

2. Aithníonn an Bord Bainistíochta a thromchúisí atá iompar bulaíochta agus a dhiúltaí a

d'fhéadfadh a thionchar a bheith ar dhaltaí, agus geallann an scoil dá réir cloí leis na príomhphrionsabail dea-chleachtais seo a leanas agus iompar bulaíochta á chosc agus á chomhrac.

**(A) Cultúr dearfach a bheith i réim sa scoil:**

* ina nglactar go fonnmhar le difríocht agus le héagsúlacht agus ina léirítear meas ar chuimsitheacht;
* ina spreagtar daltaí chun iompar bulaíochta a nochtadh agus a phlé i

dtimpeallacht neamhbhagrach; agus

* ina gcuirtear caidreamh bunaithe ar mheas chun cinn ar fud phobal na scoile;
* Is mian linn iontaoibh meas, comhoibriú agus tacaíocht do dhaoine eile a chothú sa saol scoile.
* Tuigimíd gurb iad an Príomhoide,Foireann scoile agus tuismitheoirí a thugann dea-shampla ó thaobh an atmasféar seo a chothú.
* Molaimíd modhanna bunaithe ar spreagadh deimhneach agus aitheantas a úsáid i gcúrsaí scoile.
* Cuirfear béim ar cheachtanna feinmhuinín m.sh sna cláracha Bí Sabháilte, Misneach
* Úsaid a bhaint as straitéisí bunaithe ar spreagadh agus aitheantas deimhneach i gcúrsaí scoile

**[[1]](#footnote-1) (B) Ceannaireacht éifeachtach;**

(**C) Cur chuige scoile uile**;

**(D) Tuiscint i bpáirt faoin rud is bulaíocht ann agus faoin tionchar is féidir a bheith aige**

**(E) Feidhmiú straitéisí oideachais agus coiscthe (lena n-áirítear bearta chun feasacht a mhúscailt)**

* a chothaíonn ionbhá, meas agus athléimneacht sna daltaí; agus
* ina dtéitear i ngleic go sainráite le cibearbhulaíocht agus le bulaíocht

bunaithe ar aitheantas, lena n-áirítear bulaíocht homafóbach agus trasfóbach;

1. **Maoirseacht agus monatóireacht éifeachtach ar dhaltaí;**
2. **Tacaíochtaí don fhoireann;**
3. **Teagmhais bhulaíochta a thaifeadadh agus a imscrúdú ar shlí chomhsheasmhach**

**agus obair leantach a dhéanamh ina dtaobh (lena n-áirítear straitéisí aitheanta**

**idirghabhála a úsáid); agus**

1. **Meastóireacht leanúnach ar a éifeachtaí atá an beartas frithbhulaíochta.**

3. I gcomhréir le *Gnásanna Frithbhulaíochta Bunscoile agus Iar-bhunscoile* seo é an sainmhíniú

ar bhulaíocht:

An rud a thuigtear le bulaíocht ná iompar diúltach neamhiarrtha, bíodh sé i bhfoirm iompar briathartha, síceolaíoch nó fisiciúil, a dhéanann duine aonair nó grúpa in aghaidh duine nó daoine eile, agus **a dhéantar arís agus arís eile**.

Áirítear na cineálacha iompair bhulaíochta seo a leanas ar an sainmhíniú ar bhulaíocht:

* duine a fhágáil as an áireamh d'aon ghnó, gabháil do chúlchaint mhailíseach agus do

chineálacha eile caidrimh bhulaíochta idir dhaoine;

* cibearbhulaíocht; agus
* bulaíocht bunaithe ar aitheantas, ar nós bulaíocht homafóbach, bulaíocht chiníoch,

bulaíocht bunaithe ar bhallraíocht den Lucht Siúil agus bulaíocht ar dhuine faoi mhíchumas nó ar dhuine a bhfuil riachtanais speisialta oideachais aici/aige.

Ní chuimsíonn an sainmhíniú seo ar bhulaíocht teagmhais aonraithe nó teagmhais aon uaire d'iompar diúltach d'aon turas, lena n-áirítear téacsteachtaireacht mhaslach nó goilliúnach aon uaire nó teachtaireachtaí príobháideacha eile agus ba cheart déileáil leo, mar is cuí, de réir chód iompair na scoile.

Ach, i bhfianaise an bheartais seo, féachfar ar theachtaireacht, íomhá nó ráiteas poiblí goilliúnach aon uaire ar shuíomh Gréasáin líonra poiblí nó ar fhóram poiblí eile ar féidir an teachtaireacht, an íomhá nó an ráiteas sin a fheiceáil air agus/nó a bheith athráite ag daoine eile mar iompar bulaíochta.

Iompar diúltach nach n-áirítear sa sainmhíniú seo ar bhulaíocht, déileálfar leis de réir chód iompair na scoile.

Gheofar eolas breise ar na cineálacha éagsúla bulaíochta i Roinn 2 de na *Gnásanna Frithbhulaíochta Bunscoile agus Iar-bhunscoile.*

**Samplaí d'Iompraíochtaí Bulaíochta**

|  |  |
| --- | --- |
| **Iompraíochtaí a bhaineann le gach saghas bulaíocht** | * Ciapadh bunaithe ar cheann ar bith de na naoi bhforas sa reachtaíocht comhionannais e.g. ciapadh gnéasach, bulaíocht homafóbach, bulaíocht chiníocht, etc. * Forrántacht fhisiciúil * Damáiste do mhaoin * Leasainmneacha a ghlaoch * Cleithmhagadh * Pictiúir, focail i scríbhinn, nó ábhar eile a tháirgeadh, a thaispeáint nó a scaipeadh atá dírithe ar dhuine eile a imeaglú * Graifítí maslach * Sracadh (extortion) * Imeaglú * Gothaí maslaitheacha nó gáirsiúla * 'Amharc' faoi leith * Cur isteach ar spás pearsanta * Meascán de na cinn a luaitear. |
| **Cibearbhulaíocht** | * **Tromaíocht**: Ráflaí, bréaga nó biadán a scaipeadh chun dochar a dhéanamh do cháil duine eile * **Ciapadh**: Teachtaireachtaí oilc, suaracha nó gáirsiúla a sheoladh chuig duine go leanúnach * **Pearsanú**: Teachtaireachtaí maslaitheacha nó forrántacha a phóstáil faoi ainm duine eile * **Gríosadh**: Úsáid a bhaint as focail gháirsiúla nó ghríosaitheacha chun troid ar líne a spreagadh * **Cleasaíocht**: Dallamullóg a chur ar dhuine eolas pearsanta a roinnt agus an t-eolas sin a úsáid ar líne ina dhiaidh sin * **Sceitheadh**: Eolas nó íomhánna rúnda a phostáil nó a roinnt * **Leithcheal**: Leithcheal a dhéanamh ar dhuine ó ghrúpa ar líne d'aon ghnó * **Cibear-stalcaireacht**: Ciapadh agus tromaíocht leanúnach a fhágann go mbíonn eagla a b(h)eatha/a s(h)ábháilteachta ar duine * Glao tostach gutháin/gutháin phóca * Glao maslach gutháin/gutháin phóca * Teachtaireacht téacs mhaslach * Teachtaireacht ríomhphoist mhaslach * Cumarsáid mhaslach ar líonraí sóisialta e.g. Facebook/Ask.fm/ Twitter/You Tube nó ar chonsóil chluichí * Ráitis/Blaganna/Pictiúir mhaslacha idirlín * Postálacha maslacha ar cineál ar bith teicneolaíochta cumarsáide |
| **Iompraíochtaí bunaithe ar Aitheantas**  **Lena n-áirítear aon cheann de na naoi bhforas idirdhealúcháin a luaitear sa Reachtaíocht um Chomhionannas**  (inscne lena n-áirítear trasinscne, stádas sibhialta, stádas teaghlaigh, claonadh gnéasach, reiligiún, aois, míchumas, cine agus toisc gur den Lucht Taistil iad). | |
| **Homafóbach agus Trasinscne** | * Ráflaí a scaipeadh faoi chlaonadh gnéasach duine * Tathant ar dhuine a bhfuil claonadh gnéasach difriúil aige/aici * Leasainmneacha a ghlaoch, e.g. aerach, casta, lúbtha, a úsáidtear chun caitheamh anuas ar dhuine * Imeaglú fisiciúil nó ionsaí * Bagairtí |
| **Cine, náisiúntacht, cúlra eitneach agus ballraíocht de phobal an Lucht Taistil** | * Idirdhealú, réamhchlaonadh, ráitis nó maslaí a bhaineann le cine, náisiúntacht, cultúr, aicme shóisialta, creideamh, cúlra, eitneach nó an Lucht Taistil * Leithcheal de bhun aon cheann acu seo thuas |
| **Caidreamhach** | Is éard atá i gceist anseo caidrimh a mhí-ionramháil mar bhealach chun bulaíocht a dhéanamh. Ar na hiompraíochtaí tá:   * Biadán maslach * Leithcheal agus aonrú * Neamhaird * Leithcheal ó ghrúpa * Cairde a bhaint de dhuine * 'Bitseáil' * Ráflaí a scaipeadh * Rún a sceitheadh * Caint sách ard le go gcloisfeadh an t-íobartach í * 'Amharc' faoi Leith * ‘nerd’ a úsáid le cur isteach ar dhuine. |
| **Gnéasach** | * Ráitis nó tadhall gnéasach míchuí nó gan choinne * Ciapadh |
| **Riachtanais Speisialta Oideachais,**  **Míchumas** | * Leasainmneacha a ghlaoch * Tathant ar dhaoine eile mar gheall ar a míchumas nó riachtanais foghlama * Teacht i dtír ar leochaileachtaí daltaí eile agus ar a gcumas teoranta bulaíocht a aithint agus iad féin a chosaint * Teacht i dtír ar leochaileachtaí daltaí eile agus ar a gcumas teoranta cúinsí sóisialta agus leideanna sóisialta a aithint agus iad féin a chosaint. * Athris a dhéanamh ar mhíchumas duine eile * Ceap magaidh a dhéanamh de dhaoine eile |

4. Seo a leanas an múinteoir/na múinteoirí ábhartha a dhéanfaidh bulaíocht a imscrúdú agus a

dhéileálfaidh léi: (féach Roinn 6.8 de na *Gnásanna Frithbhulaíochta Bunscoile agus Iar-*

*bhunscoile)*:

|  |  |  |
| --- | --- | --- |
| Is iad na Múinteoirí ábhartha sa scoil seo: (Arna gcinneadh ag an mBord Bainistíochta) e.g.   |  | | --- | |  | | Príomhoide  Leas-Phríomhoide  Gach múinteoir ranga  Oidi Tacaíocht foghlamtha agus achmhainne |   **Féadfaidh múinteoir ar bith gníomhú mar mhúinteoir ábhartha más gá.** |

**5.straitéisí oideachais agus coiscthe**

|  |
| --- |
| **Cur chuige na scoile ina hiomláine**   * Cur chuige na scoile ina hiomláine chun meas ar gach ball de phobal na scoile a chothú. * Luach na héagsúlachta a chur chun cinn chun aghaidh a thabhairt ar dhearcaí claonta agus chun aird a tharraingt ar a dho-ghlactha is atá iompraíocht bhulaíochta. * Féinmheas a chothú agus a fheabhsú i measc na ndaltaí uile trí ghníomhaíochtaí curaclaim agus seach-churaclaim araon. Tabharfar deiseanna do dhaltaí féinmheas dearfach a fhorbairt trí idirghníomhaíochtaí foirmiúla agus neamhfhoirmiúla. * Forbairt ghairme don fhoireann go léir i dtaca leis an mbulaíocht d'fhonn a chinntiú go mbeidh tuiscint ag an bhfoireann ar fad ar cad is bulaíocht ann, ar an gcaoi a dtéann sí i bhfeidhm ar shaol na ndaltaí agus ar an ngá a bhíonn ann freagairt di agus i a chosc. * Athbhreithniú bliaintúil ar gánna CPD na múinteoirí, le eolas a bhailiú faoi na scíleanna agus an taithí atá ag múinteoirí na scoile. * Forbairt ghairme le fócas faoi leith ar oiliúint a chur ar na múinteoirí ábhartha . * Feachtas feasachta agus oiliúna don scoil ina hiomláine i dtaca le gach gné den bhulaíocht, lena n-áirítear, tuismitheoir(í)/caomhnóir(í) agus pobal níos leithne na scoile. * Maoirseacht agus monatóireacht ar sheomraí ranga, ar dhorchlaí, ar thalamh na scoile, ar thurasanna scoile agus ar ghníomhaíochtaí seach-churaclaim. Tabharfar ar bhaill foirne nach mbíonn ag teagasc agus ar bhaill eile a bheith san airdeall agus eachtraí a chur in iúl do na múinteoirí ábhartha. Beidh maoirseacht i gceist leis i dtaca leis an úsáid a bhaineann daltaí as teicneolaíocht cumarsáide sa scoil. * Rannpháirtíocht chomhairle na ndaltaí i dtimpeallacht shábháilte scoile a chruthú e.g. Córas páirtíochta, meantóireacht, Cairde Lóin agus gníomhaíochtaí tacaíochta eile a d'fhéadfadh tacú le daltaí agus cultúr comh-mheasa agus tacaíochta a spreagadh. * Forbairt agus cur chun cinn Cód Frithbhulaíochta don scoil le cur i ndialanna na ndaltaí agus le cur ar taispeáint i seomraí ranga agus in áiteanna poiblí sa scoil. * Pléitear beartas frithbhulaíochta na scoile le daltaí agus tugtar cóip de do gach tuismitheoir/caomhnóir mar chuid de Chód Iompraíochta na Scoile (gach bliain). * Bearta rialta (e.g. gach bliain/gach téarma/gach mí/gach seachtain) feasachta a chur i bhfeidhm ar fud na scoile e.g. clár fógraí faoi leith sa scoil agus i seomraí ranga maidir le cairdeas a chothú, agus bulaíocht a chosc; Seachtain Chairdis gach bliain agus seimineáir le tuismitheoirí/caomhnóirí; suirbhéanna bliantúla/téarma/míosúla ar dhaltaí; tionóil rialta scoile nó bhliainghrúpa faoi stiúir an phríomhoide, an leas-phríomhoide, na gceann bliana, etc. * Cultúr insinte a spreagadh, agus béim faoi leith ar thábhacht na bhfinnéithe. Ar an gcaoi sin beidh muinín ag daltaí as a bheith ag insint. Tá gné seo na muiníne ríthábhachtach. Ba chóir a chur in iúl go soiléir do gach dalta agus iad ag tuairisciú eachtraí bulaíochta nach ag insint ná ag sceitheadh atá siad ach ag gníomhú go freagrach. * Deimhin a dhéanamh de go mbeidh a fhios ag daltaí cé dó ba chóir dóibh a insint agus conas é a dhéanamh, e.g.: * Dul caol díreach chuig múinteoir ag am feiliúnach, mar shampla tar éis ranga. * Nóta a thabhairt isteach leis an obair bhaile. * Glao gutháin a chur ar an scoil nó ar mhúinteoir sa scoil a bhfuiltear muiníneach as/aisti. * Bosca Frithbhulaíochta nó Cráiteachta * Tabhairt ar thuismitheoir(í)/ar chaomhnóir(í) nó ar chara insint. * Ceistneoir rúnda a thabhairt do gach dalta uair sa téarma. * Deimhin a dhéanamh de go dtuigeann finnéithe an tábhachtach a bhaineann lena bhfeiceann siad nó lena bhfuil ar eolas acu faoin mbulaíocht atá ar bun a insint. * Prótacail shoiléire a shonrú chun tuismitheoir(í)/caomhnóir(í) a spreagadh dul chun na scoile más dóigh leo go bhfuil bulaíocht á déanamh ar a leanbh. Ba chóir an prótacal a chur le chéile i gcomhar le tuismitheoirí. * Beartas um Úsáid Inghlactha a chur le chéile sa scoil lena n-áirítear na céimeanna cuí chun deimhin a dhéanamh de go ndéantar monatóireacht dhian ar úsáid na teicneolaíochta sa scoil, cuir i gcás úsáid a bhaint as gutháin phóca. * Liosta na dtacaí atáthar a úsáid sa scoil faoi láthair agus tacaí eile atá sa scoil a shonrú   Mar chuid den polasaí seo níl cead fónpóca bheith ar scoil ag dalta gan nóta minithe ón tuiste i gcás prainne.Tabharfar an fón don oide ranga ar maidin agus is feidir é a bhailiu ag deireadh an lae.  Ról na dtuismitheoirí i gcur i gcoinne Tromaíochta   1. Molaimid go gcuireann daltaí agus tuismitheoirí / caomhnóirí an múinteoir ranga ar an eolas láithreach faoi aon tromaíocht a thugann siad faoi deara. 2. Molaimid go mbeadh tuismitheoirí / caomhnóirí aireach faoi aon athrú iompar nó dearcadh a thagann ar a bpáistí a thugadh le fios go bhfuil sé / sí míshuaimhneach ar eagla go bhfuil tromaíocht ar siúl. 3. Éist le do pháiste 4. Féin mheas / féin mhuinín a chothú 5. Meas do dhaoine eile a chothú 6. Teangmháíl rialta leis an múinteoir ranga / breathnú ar an leabhar obair bhaile gach lá 7. An páiste a ghriosadh chun cairdeas a chothú chun aon baol d’aonorachas a cheilt. 8. Freastal ar chursaí/cainteanna maidir le frithbhulaíocht/Tromaíocht ar líne 9. Moltar ríomhairí /aon trealamh le teacht ar an idirlíon bheith in áit sofheicithe sa bhaile agus ní i seomra codalta an linbh. 10. Dian monatóireacht a dhéanamh ar Usáid/teacht ar aon fearas teichneolaíchta atá ceangailte leis an idirlíon   Má tá tromaíocht á dhéanamh ar do pháiste   1. Dean coinne láithreach chun cainte leis an múinteoir ranga. 2. Tabhair sólás dod phaiste 3. Tabhair ainmneacha. Coimeádfar gach ní faoi rún ghairmuila. 4. Lean leis an cód dea-iompar / cód i gcoinne tromaíochta. 5. Caint leis an múinteoir agus / nó Príomhoide acu. 6. Ná mol don pháiste gníomh fisicúil a dhéanamh mar dhioltais – comhoibrigh leis an scoil – abair leis/ lei caint leis an múinteoir ranga / múinteoir ball fóirne ar duité. 7. Spreag do pháiste chun cainte faoina mothúchain,scríobh nó pictiur a tharraingt. 8. Cabhraigh le do pháiste ócáidí ina mbeadh sé/sí aonarach nó faoi bhrú a sheachaint   Moltar do thuisti dian monatoireacht a dheanamh ar aon úsaid teichneolaiohta agus suiomhanna sóisialta i gcomhtheacs Sabhaltacht Linbh agus go bhfuil se midleathach do leanaí faoi 13 cuntas Facebook bheith acu.  Má tá do pháiste ag déanamh tromaíocht   1. Déan breathnú ar aon athraithe iompair 2. Tar chuig cruinniú sa scoil 3. Labhair leis an bpáiste ag iarraidh cúiseanna faoi ndear an tromaíocht. 4. Lean leis an cód dea-iompar.   **Curaclaim a chur i ngníomh**   * Cur i ngníomh iomlán na gcuraclam SPHE agus CSPE agus na gclár RSE agus Bí Sábháilte. * Forbairt Ghairme Leanúnach don fhoireann agus na cláir sin á seachadadh. * Ceachtanna ar an mbulaíocht bunaithe ar fhianaise a sheachadadh ar fud na scoile, e.g. , Bí Sábháilte, Misneach, . * Ceachtanna a sheachadadh ar **Fhorrántacht Chaidreamhach** , ar an **gCibearbhulaíocht** (#UP2US, Be Safe-Be Web wise, Think Before you Click, Let’s Fight it Together, Web wise Primary teachers’ resources), ar an **mBulaíocht Hómafógach agus Thrasfóbach** de reir inseirbhis do oidí * Cláir SPHE an Gharda Síochána a sheachadadh . Pléann na ceachtanna seo, a thugann Gardaí Pobail, ceisteanna a bhaineann le sábháilteacht phearsanta agus cibearbhulaíocht. * Féachfaidh an scoil, go háirithe, i leith riachtanais bhreise na ndaltaí SEN maidir le cláir a chur i bhfeidhm agus scileanna agus straitéisí a fhorbairt a chuirfeadh ar chumas gach daltaí freagairt go cuí.   Cuirfidh an scoil i bhfeidhm an chomhairle atá le fáil in “Sexual Orientation advice for schools” (RSE Bunscoile, feic leabhrán).de réir inseirbhíse |

*):*

**6.8.9. Gnásanna chun Bulaíocht a Fhiosrú agus Láimhseáil**

**Is é an phríomhaidhm a bhaineann le bulaíocht a fhiosrú agus a láimhseáil ná ceisteanna a réiteach agus an caidreamh idir na páirtithe a shlánú, a oiread agus is féidir (seachtas milleán a leagan ar dhuine);**

**Ní mór do ghnásanna na scoile cloí leis an gcur chuige seo a leanas.**

Déanfar gach iarracht a chinntiú go dtuigfidh gach duine atá rannpháirteach (daltaí, tuismitheoirí/caomhnóirí san áireamh) an cur chuige sin ón tús.

**Iompraíocht Bhulaíochta a Thuairisciú**

* Féadfaidh dalta nó tuismitheoir(í)/caomhnóir(í) ar bith eachtraí bhulaíochta a chur in iúl do mhúinteoirí ar bith sa scoil.
* Fiosróidh agus láimhseálfaidh an múinteoir ábhartha gach tuairisc, ina measc tuairiscí anaithnide.
* Ní mór do bhaill foirne teagaisc agus neamhtheagaisc, cuir i gcás rúnaithe, cúntóirí riachtanas speisialta (SNA), tionlacaithe bus, airígh, glantóirí aon eachtraí d'iompraíocht bhulaíochta a fheiceann siad nó a luaitear leo a chur in iúl don mhúinteoir ábhartha.

**Eachtraí a Fhiosrú agus a Láimhseáil Stíl an Chuir Chuige**

* Agus é/í ag fiosrú agus ag láimhseáil na bulaíochta, tabharfaidh an múinteoir (ábhartha ) a b(h)reithiúnas féin féachaint ar tharla bulaíocht nó nár tharla agus conas is fearr an cás a réiteach.
* Éilítear ar thuismitheoirí/ar chaomhnóirí agus ar dhaltaí comhoibriú le cibé fiosrú a dhéanfar agus cuidiú leis an scoil ceist ar bith a thiocfadh aníos a réiteach agus an caidreamh idir na páirtithe a shlánú, a oiread agus is féidir, a thúisce agus is féidir.
* Ba chóir do mhúinteoirí cur chuige fionnuar neamh-mhóthúchánach réitithe fadhbanna a ghlacadh.
* Ba chóir eachtraí a láimhseáil, a oiread agus is féidir, lasmuigh den seomra ranga d'fhonn príobháid gach rannpháirtí a chinntiú.
* Ba chóir gach agallamh a dhéanamh chomh híogair agus is féidir agus cearta na ndaltaí á nglacadh san áireamh. Is féidir le daltaí nach bhfuil baint dhíreach acu leis an gcás eolas úsáideach a chur ar fáil mar seo a leanas:
* Agus eachtraí d'iompraíocht bhulaíochta á n-anailísiú, ba chóir don mhúinteoir ábhartha iarracht a dhéanamh na ceisteanna cén rud, cén áit, cén duine, agus cén fath a fhreagairt. Ba chóir é sin a dhéanamh go deas suaimhneach, agus sampla á thabhairt den chaoi ar chóir déileáil le coinbhleacht gan dul i muinín na forrántachta.
* Má bhíonn grúpa i gceist, ba chóir agallamh a chur ar gach duine acu ar dtús. Ina dhiaidh sin, ba chóir bualadh leo mar ghrúpa. Ag an gcruinniú leis an ngrúpa, ba chóir a iarraidh ar gach duine acu a c(h)untas féin a thabhairt ar ar tharla d'fhonn a chinntiú go dtuigeann gach duine sa ghrúpa ráitis na ndaoine eile go soiléir;
* Ba chóir tacú le gach ball den ghrúpa i dtaca leis an mbrú a d'fhéadfadh a theacht orthu ó bhaill eile an ghrúpa tar éis an agallaimh leis an múinteoir.

D’fhéadfadh sé a bheith oiriúnach freisin a iarraidh orthu siúd a bhí i gceist cuntas a scríobh ar ar tharla.

* I gcásanna go gcinneann an múinteoir ábhartha gur tharla iompraíocht bhulaíochta, ba chóir teagmháil a dhéanamh le tuismitheoir(í)/caomhnóir(í) na bpáirtithe go luath d'fhonn an tarlúint a chur in iúl dóibh agus míniú a thabhairt ar na gníomhartha a bheifear a dhéanamh (agus tagairt á déanamh do bheartas na scoile). Ba chóir don scoil deis a thabhairt do thuismitheoirí/do chaomhnóirí plé a dhéanamh ar na bealaí lenar féidir leo tacú leis na gníomhartha atá an scoil a dhéanamh agus leis na tacaí atáthar a chur ar fáil do dhaltaí;
* Sa chás go gcinneann an múinteoir ábhartha go raibh iompraíocht bhulaíochta ar bun ag an dalta, ba chóir a chur in iúl go soiléir dó/di an sárú a rinne sé/sí ar bheartas frithbhulaíochta na scoile agus ba chóir iarracht a dhéanamh tabhairt air/uirthi an cás a fheiceáil ó dhearcadh an dalta a d'fhulaing an bhulaíocht;
* Ní mór a chur in iúl go soiléir do gach rannpháirtí (gach tacar daltaí agus múinteoirí/caomhnóirí) i gcás ar bith a gcaitear smachtbhannaí araíonachta a chur i bhfeidhm gur ceist phríobháideach atá ann idir an dalta a bheidh faoi smachtbhanna, a t(h)uismitheoir(í)/c(h)aomhnóirí agus an scoil;

**Gníomh leantach agus cuntas**

* Agus cinneadh á dhéanamh ar déileáladh go cuí agus go leordhóthanach leis an gcás bulaíochta, ní mór don mhúinteoir ábhartha, agus breithiúnas gairmiúil á thabhairt aige/aici, na cúinsí seo a leanas a ghlacadh san áireamh:

- An bhfuil deireadh tagtha leis an iompraíocht bhulaíochta;

- An bhfuil ceisteanna idir na páirtithe réitithe, a oiread agus is féidir;

- An bhfuil caidreamh idir na páirtithe slánaithe, a oiread agus is féidir;

- Aiseolas ar bith a fuarthas ó na páirtithe rannpháirteacha, óna dtuismitheoir(í)/a gcaomhnóir(í) nó ó phríomhoide nó leas-phríomhoide na scoile

* Ba chóir cruinnithe leantacha ar leithligh a shocrú leis na páirtithe leasmhara féachaint an bhféadfaí iad a thabhairt le chéile tráth níos déanaí má bheidh an dalta a d'fhulaing an bhulaíocht réidh agus toilteanach.
* I gcás nach mbíonn tuismitheoir(í)/caomhnóir(í) sásta gur dhéileáil an scoil leis an gcás bulaíochta de réir na ngnásanna seo, ní mór gnáthaimh ghearáin na scoile a chur in iúl do na tuismitheoir(í)/caomhnóir(í), mar is cuí.
* I gcás gur bhain an/na tuismitheoir(í)/caomhnóir(í) leas as gnáthaimh ghearáin na scoile agus nach bhfuiltear sásta fós, ní mór don scoil a chur in dóibh go bhfuil an cheart acu gearán a dhéanamh leis an Ombudsman do Dhaltaí.

**Iompraíocht Bhulaíochta a chuntas**

Tá sé ríthábhachtach go ndéanfaí gach eachtra de bhulaíocht a chuntas ar bhealach oibiachtúil agus fíorasach.

Seo a leanas gnásanna na scoile maidir le hiompraíocht bhulaíochta a chuntas agus a thuairisciú:

**Réamhdhearbhú neamhfhoirmiúil gur tharla bulaíocht**

* Ní mór do gach ball foirne cuntas i scríbhinn a choinneáil d’ eachtraí a fheiceann siad nó a chuirtear in iúl dóibh. Ní mór gach eachtra a thuairisciú don mhúinteoir ábhartha .
* Cé nár mhór don mhúinteoir ábhartha gach tuairisc, lena n-áirítear tuairiscí anaithnide, de bhulaíocht a fhiosrú agus a láimhseáil, ní mór don mhúinteoir ábhartha cuntas i scríbhinn a choinneáil ar na tuairiscí, ar na gníomhartha a glacadh agus ar aon phlé a rinneadh leis na rannpháirtithe
* Ní mór don mhúinteoir ábhartha gach eachtra atáthar a fhiosrú a chur in iúl don phríomhoide.

**Foirmiúil - 1 Dearbhú gur tharla bulaíocht**

* Má dhearbhaíonn an múinteoir ábhartha gur tharla bulaíocht, ní mór don mhúinteoir cuntas cuí i scríbhinn a choinneáil a chuideoidh leis/léi na ceisteanna a réiteach agus na caidrimh a shlánú, a oiread agus is féidir, idir na páirtithe leasmhara.
* Ba chóir don scoil, i gcomhairle leis an múinteoir/na múinteoirí ábhartha , prótacal a chur le chéile maidir le gach cuntas a choinníonn an múinteoir ábhartha a stóráil.

**Foirmiúil - 2 Aguisín 3 (Gnásanna Foirmiúla na Roinne Oideachais agus Scileanna)**

Ní mór don mhúinteoir ábhartha an teimpléad cuí in **Aguisín 3** a úsáid chun an iompraíocht bhulaíochta a chuntas sna cúinsí seo a leanas:

a) i gcásanna gur dóigh leis/léi nár déileáladh go cuí ná go leordhóthanach leis an iompraíocht bhulaíochta laistigh de 20 lá scoile tar éis dó/di a chinneadh gur tharla iompraíocht bhulaíochta; agus

b) Sa chár gur chinn an scoil mar chuid dá beartas frithbhulaíochta nár mhór, i gcúinsí áirithe, an iompraíocht bhulaíochta a chuntas agus a thuairisciú láithreach bonn don Phríomhoide nó don Leas-Phríomhoide de réir mar is cuí.

Ba chóir don scoil liosta a dhéanamh de na hiompraíochtaí a chaitear a chuntas agus a thuairisciú láithreach bonn don phríomhoide. Ba chóir dóibh sin a bheith ag teacht le cód iompraíochta na scoile.

Nuair a bhaintear úsáid as an teimpléad cuntais, ní mór don mhúinteoir ábhartha é a choinneáil agus ní mór don phríomhoide cóip de a choinneáil. Ní mór machnamh cuí a dhéanamh ar an áit a gcoinnítear na cuntais, orthu siúd a mbeidh teacht acu orthu agus ar an bhfad ama a choinneofar iad. Ba chóir cinntí a dhéantar faoi chuntais a choinneáil a bhreacadh síos sa beartas seo.

**Straitéisí Idirghabhála Seanbhunaithe**

* Agallaimh idir an múinteoir agus gach dalta
* Comhaontuithe idir daltaí a idirbheartú agus iad a leanúint le próiseas monatóireachta. Is féidir é seo a dhéanamh ar bhealach neamhfhoirmiúil nó a chur i bhfeidhm trí phróiseas idirghabhála níos struchtúrtha
* Oibriú le tuismitheoir(í)/caomhnóir(í) chun tacú le hidirghabhálacha scoile
* Cuir chuige Gan Milleán
* Am Ciorcail
* Agallaimh Athshlánúcháin
* Comhdháil Athshlánúcháin
* Ceistneoirí sochghraim a chur i bhfeidhm
* Piar-idirghabháil sa chás go ndearnadh oiliúint chuí

Luann na Gnásanna na straitéisí idirghabhála seo a leanas agus déantar tagairt do Ken Rigby;

[www.bullyingawarenessweek.org/pdf/BullyingPreventionStrategiesinSchools Ken Rigby.pdf](http://www.bullyingawarenessweek.org/pdf/BullyingPreventionStrategiesinSchools%20Ken%20Rigby.pdf)

* An cur chuige traidisiúnta araíonachta
* An t-íospartach a láidriú
* Idirghabháil
* Cleachtas Athshlánúcháin
* Modh an Ghrúpa Tacaíochta
* Modh na Comhbhá

7. Seo a leanas clár tacaíochta na scoile do dhaltaí a ndearnadh bulaíocht orthu:

(Féach 6.8 de na Gnásanna Frithbhulaíochta Bunscoile agus Iar-Bhunscoile):

|  |
| --- |
| * Cuirfear gach tacaíocht agus deis in-scoile ar fáil do dhaltaí a fhulaingíonn an bhulaíocht chun páirt a ghlacadh i ngníomhaíochtaí a leagtar amach chun a bhféinmhuinín a mhéadú, cairdeas agus scileanna sóisialta a fhorbairt agus seasmhacht a láidriú, e.g.   - Córas tréadchúraim  - Córas meantóireachta Piara / Páirtíochta  - Foireann na Meithle Cúraim/Meithle Tacaíochta do Dhaltaí  - Obair i ngrúpaí, cuir i gcás am ciorcail   * Má bhíonn comhairleoireacht nó tacaí breise de dhíth ar dhaltaí, déanfaidh an scoil a dícheall dul i gcomhairle leis na gníomhaireachtaí cuí chun é sin a eagrú. D'fhéadfadh sé gur don daltaí a fhulaingíonn an bhulaíocht nó a bhíonn i mbun na hiompraíochta bulaíochta é sin. * Ba chóir do dhaltaí a thuiscint nach mbíonn aon fhinnéithe gan locht ann agus gur chóir gach iompraíocht bhulaíochta a chur in iúl do mhúinteoir. |

8**. Maoirseacht agus Monatóireacht Éifeachtach ar Dhaltaí**

Deimhníonn an Bord Bainistíochta go bhfuil cleachtais agus beartais chuí mhaoirseachta agus monatóireachta i bhfeidhm chun iompar bulaíochta a chosc agus chun déileáil leis agus chun idirghabháil luath a éascú más féidir.

**9. An Ciapadh a Chosc**

Deimhníonn an Bord Bainistíochta go ndéanfaidh an scoil, de réir a oibleagáidí faoin reachtaíocht chomhionannais, gach beart is indéanta go praiticiúil chun daltaí agus baill foirne a chosaint ar chiapadh gnéasach agus ar chiapadh ar aon cheann de na naoi bhforas, mar atá inscne lena n-áirítear trasinscne, stádas sibhialta, stádas teaghlaigh, treoshuíomh gnéasach, reiligiún, aois, míchumas, cine nó ballraíocht den Lucht Siúil.

10. Ghlac an Bord Bainistíochta an polasaí seo ar an 14ú bealtaine 2014.

11. Tá an beartas seo ar fáil do phearsanra na scoile, foilsíodh é ar shuíomh Gréasáin na scoile (agus, tá sé ar fáil ar shlí eile do thuismitheoirí agus do dhaltaí ar iarratas) agus do Choiste na dTuismitheoirí Cuirfear cóip den bheartas seo ar fáil don Roinn agus do phátrún na scoile má iarrtar é.

12. Athbhreithneoidh an Bord Bainistíochta an beartas agus a fheidhmiú uair amháin i ngach

scoilbhliain. Cuirfear fógra scríofa gur athbhreithníodh beartas frithbhulaíochta na scoile ar fáil do phearsanra na scoile, foilseofar é ar shuíomh Gréasáin na scoile , Cuirfear é ar fáil ar shlí eile do thuismitheoirí agus do dhaltaí ar iarratas agus do Choiste na dTuismitheoirí .. Cuirfear taifead den athbhreithniú agus a thoradh a chur ar fáil don phátrún agus don Roinn, leis, má iarrtar é.

Sínithe: \_\_\_\_*Barra o Caoimh*\_\_\_\_ Sínithe:Ide ní Dhubhain

(Cathaoirleach an Bhoird Bhainistíochta) (Priomhoide)

Dáta: \_\_\_\_!4U Bealtaine 2014\_\_\_\_\_\_\_\_\_\_ Dáta: \_\_\_\_\_\_\_\_\_\_\_\_\_\_\_\_\_\_

Dáta an chéad athbhreithnithe eile: \_\_Bealtaine 2015\_\_\_\_\_\_\_\_\_\_\_\_\_

1. [↑](#footnote-ref-1)